b'\n_START_ARTICLE_\nSplo\xc5\xa1na deklaracija o kulturni raznolikosti\n_START_PARAGRAPH_\nSplo\xc5\xa1na deklaracija o kulturni raznolikosti je mednarodni dokument, ki ga je sprejela Generalna konferenca Organizacije Zdru\xc5\xbeenih narodov za izobra\xc5\xbeevanje, znanost in kulturo (UNESCO) na svojem 31. zasedanju 2. novembra 2001. _NEWLINE_V spremni besedi k Deklaraciji je tedanji generalni direktor Unesca Ko\xc3\xafchiro Matsuura zapisal, da je to eno od ustanovnih besedil nove etike, ki jo v zgodnjem 21. stoletju spodbuja UNESCO._NEWLINE_Deklaracija kulturno raznolikost dvigne na raven "skupne dedi\xc5\xa1\xc4\x8dine \xc4\x8dlove\xc5\xa1tva" in zajema dve podro\xc4\x8dji: in sicer zagotavlja spo\xc5\xa1tovanje kulture s strani vseh narodov znotraj demokrati\xc4\x8dnega okvira ter prispeva k ugodnemu vzdu\xc5\xa1ju za vsesplo\xc5\xa1no ustvarjalnost, pri \xc4\x8demer je kultura obravnavana kot dejavnik razvoja._NEWLINE_Deklaracijo sestavlja preambula in 12. \xc4\x8dlenov. 1. \xc4\x8dlen, naslovljen "Kulturna raznolikost: skupna dedi\xc5\xa1\xc4\x8dina \xc4\x8dlove\xc5\xa1tva" pravi: "Kot vir izmenjav, inovacij in ustvarjalnosti je kulturna raznolikost za \xc4\x8dlove\xc5\xa1tvo enako potrebna, kot je za naravo potrebna biolo\xc5\xa1ka raznovrstnost. V tem smislu je skupna dedi\xc5\xa1\xc4\x8dina \xc4\x8dlove\xc5\xa1tva."_NEWLINE_Deklaracija o kulturni raznolikosti je eden od temeljev Konvencije o varovanju in spodbujanju raznolikosti kulturnih izrazov, ki je UNESCO sprejel leta 2005  in jo je ratificirala tudi Republika Slovenija.'